《宿公安二圣寺》
宋代·王炎

蒙城一市万人聚，一堤如虹作遮护。
风涛悍怒鱼龙宫，濒流压遮青莲宇。
潭潭广殿不动尊，夹立二丈力士身。
楚帆蜀柂日衔尾，过者蹴然生畏心。
粥鱼斋鼓二千指，我贫未办作檀施。
明朝踏霜出江头，借佛定力扶扁舟。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。